钦定古今图书集成/明伦汇编/氏族典/第443卷 > 《廖用贤尚友录》 > 耿恭
## 钦定古今图书集成/明伦汇编/氏族典/第443卷 > 《廖用贤尚友录》 > 耿恭

按《后汉书耿弇传》：“恭字宗伯，弇弟广之子也。有将帅
才。永平十七年，骑都尉刘张出击车师，请恭为司马，
与窦固及从弟秉破降之，始置西域都护、戊己校尉，
乃以恭为戊巳校尉，屯后王部金蒲城。匈奴攻金蒲
城，恭乘城搏战，杀伤甚众，匈奴引去。建初元年，还雒
阳，拜骑都尉。明年，迁长水校尉，副车骑将军马防讨西羌，恭忤防。及防还，监营谒者李谭承旨奏“恭不忧
军事。”坐征下狱，免归本郡，卒于家。